**VIENOŠANĀS**

*Par grozījumiem sadarbības līgumā “Par Eiropas Sociālā fonda Plus projekta Nr. 4.2.2.3/1/24/I/001*

*“Pedagogu profesionālā atbalsta sistēmas izveide” īstenošanu”*

*Līguma parakstīšanas datums ir pēdējais laika zīmoga datums*

**Valsts izglītības attīstības aģentūra** (turpmāk tekstā – Projekta īstenotājs), vienotais reģistrācijas Nr. 90001800413, Vaļņu iela 1, Rīga, LV-1050, tās Pedagogu profesionālā atbalsta departamenta direktora pienākumu izpildītājas, Metodiskā atbalsta nodaļas vadītājas Lienes Trūpas personā, kura rīkojas, pamatojoties uz Valsts izglītības attīstības aģentūras 2025. gada 12. jūnija rīkojumu Nr. [1.-5.5/242](https://dvs.izm.gov.lv/Portal/Documents/Update/2218749), no vienas puses un

**Madonas novada pašvaldība** (turpmāk tekstā – Sadarbības partneris)**,** reģistrācijas Nr. 90000054572, juridiskā adrese Saieta laukums 1, Madona, Madonas novads, LV-4801, tās domes priekšsēdētāja Agra Lungeviča personā, kurš rīkojas pamatojoties uz Madonas novada pašvaldības domes 2025. gada 27. februāra lēmumu Nr. 85 “Par sadarbības līguma slēgšanu ar Valsts izglītības attīstības aģentūru par projekta Nr. 4.2.2.3/1/24/I/001 “Pedagogu profesionālā atbalsta sistēmas izveide” īstenošanu” un Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 39. punktu, no otras puses, abas puses turpmāk kopā tekstā sauktas Puses, bet katra atsevišķi - Puse,

ievērojot Ministru kabineta 2024. gada 11. jūnija noteikumus Nr. 358 “Eiropas Savienības kohēzijas politikas programmas 2021. – 2027. gadam 4.2.2. specifiskā atbalsta mērķa “Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu” 4.2.2.3. pasākuma “Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam” īstenošanas noteikumi” (turpmāk – SAM MK noteikumi),

Administratīvo teritoriju un apdzīvoto vietu likuma pārejas noteikumu 33.7 punktu, kas nosaka, ka Madonas novada pašvaldība ir Varakļānu novada pašvaldības institūciju, finanšu, mantas, tiesību un saistību pārņēmēja, kā arī

2024. gada 27. decembra vienošanos ar Centrālo finanšu un līgumu aģentūru par Eiropas Sociālā fonda Plus projekta “Pedagogu profesionālā atbalsta sistēmas izveide” īstenošanu Nr. 4.2.2.3/1/24/I/001 (turpmāk tekstā – Projekts),

vienojas par šādiem sadarbības līguma (turpmāk tekstā – Līgums) grozījumiem:

1. Izteikt Līguma 1. punktu šādā redakcijā:

“**1. LĪGUMA PRIEKŠMETS**

* 1. Puses Projekta ietvaros vienojas par savstarpēju sadarbību, nodrošinot Līgumā minēto darbību īstenošanu atbilstoši Līguma un normatīvo aktu prasībām.
  2. Sadarbības partneris, ievērojot SAM MK noteikumu 14. punktu, 21.2., 21.3., 21.6. un 21.9.1. apakšpunktu, Projekta ietvaros īsteno šādas darbības:
     1. izveido pašvaldības metodiķu tīklu, kas nodrošinās profesionālo atbalstu visās mācību jomās vai mācību priekšmetos un izglītības darba īstenošanas aspektos vispārējā izglītībā pašvaldības līmenī, atbilstoši piešķirtajam pašvaldības metodiķu slodžu skaitam, Pieejamā finansējuma ietvaros Sadarbības partneris piedāvā profesionālo atbalstu juridisku personu dibinātajām izglītības iestādēm pašvaldībā;
     2. plāno un īsteno pedagogu profesionālā atbalsta pasākumus Sadarbības partnera dibināto vispārējās un profesionālās izglītības iestāžu pedagogiem profesionālā atbalsta nodrošināšanai~~,~~ tai skaitā organizējot dažāda veida profesionālās pilnveides mācības (kursi, semināri, praktiskas darbnīcas, supervīzijas, mentora konsultācijas u.c.). Sadarbības partneris profesionālā atbalsta pasākumos var iesaistīt arī citu pašvaldībā esošo juridisku personu dibināto izglītības iestāžu pedagogus. Pēc profesionālā atbalsta saņemšanas Sadarbības partneris paredz pasākumus projektā iegūto zināšanu un pieredzes pārnesei atbilstošās izglītības jomas pedagogiem;
     3. plāno un īsteno izglītojamo izcilības veicināšanas atbalsta pasākumus vispārizglītojošos mācību priekšmetos reģionālā līmenī, kā arī veicina izglītojamo dalību nacionālā un starptautiskā līmenī;
     4. īsteno mācību literatūras (drukātu mācību grāmatu un darba burtnīcu) iegādi vispārizglītojošā satura apguvei Sadarbības partnera dibinātajās izglītības iestādēs, ievērojot Līguma 2. pielikumā noteikto kārtību.
  3. Sadarbības partneris, īstenojot Līguma 1.2. punktā norādītās darbības, ievēro Latvijas Nacionālais attīstības plānā 2021. – 2027. gadam, Izglītības attīstības pamatnostādnēs 2021. – 2027. gadam “Nākotnes prasmes nākotnes sabiedrībai”, kā arī pašvaldības izglītības ekosistēmas attīstības stratēģijā iekļautos darbības virzienus un iesaistīto pedagogu profesionālā atbalsta vajadzības un uzkrāj datus par pedagogu iesaistes profesionālajā pilnveidē apmēru, profesionālās pilnveides kvalitāti un ietekmi vadlīnijās noteiktajā kārtībā.”

1. Izteikt Līguma 4.1. apakšpunktu šādā redakcijā:

“4.1. Projekta īstenotājs piešķir Sadarbības partnerim finansējumu:

4.1.1. Līguma 1.2.1., 1.2.2. un 1.2.3. apakšpunktā noteikto darbību īstenošanai saskaņā ar Vadlīnijās noteiktajiem aprēķina kritērijiem un atbilstoši Līguma 1. pielikumā iekļautajam aprēķinam;

4.1.2. Līguma 1.2.4. apakšpunktā noteikto darbību īstenošanai atbilstoši Līguma 2. pielikumā noteiktajai kārtībai un iekļautajam aprēķinam.”

1. Izteikt Līguma 4.2. apakšpunktu šādā redakcijā:

“4.2. Sadarbības partneris 20 (divdesmit) darba dienu laikā no Līguma noslēgšanas dienas iesniedz Projekta īstenotājam apstiprināšanai finansēšanas plānu kalendārajam gadam (turpmāk tekstā – finansēšanas plāns) Līguma 1.2.1., 1.2.2. un 1.2.3. apakšpunktos norādīto darbību īstenošanai. Projekta īstenotājs ne vēlāk kā 10 (desmit) dienu laikā izskata Sadarbības partnera iesniegto finansēšanas plānu. Ja iesniegtajā finansēšanas plānā tiek konstatētas nepilnības, Sadarbības partneris pēc Projekta īstenotāja pieprasījuma iesniedz finansēšanas plān precizējumus 5 (piecu) darba dienu laikā no pieprasījuma saņemšanas dienas.”

1. Izteikt Līguma 4.4. apakšpunktu šādā redakcijā:

“4.4. Projekta īstenotājs Līguma 1.2. punktā noteikto darbību īstenošanai pārskaita Sadarbības partnerim avansu, ievērojot šādus nosacījumus:

4.4.1. Līguma 1.2.1., 1.2.2. un 1.2.3. apakšpunktos norādīto darbību īstenošanai – 80 % (astoņdesmit procenti) apmērā no summas, kas norādīta Sadarbības partnera iesniegtajā un apstiprinātajā finansēšanas plānā atbilstoši šī Līguma 4.2. apakšpunktam;

4.4.2. Līguma 1.2.4. apakšpunktā norādītās darbības īstenošanai – 100% (100 procenti) apmērā no attiecīgajai darbībai plānotās summas, kas norādīta apstiprinātajā finansēšanas plānā (sagatavots atbilstoši Līguma 2.1. pielikumā iekļautajai formai).

1. Izteikt Līguma 5.5. apakšpunktu šādā redakcijā:

“5.5. Sadarbības partneris, lai preventīvi mazinātu iespēju pieļaut kļūdas iepirkumu norisē un dokumentācijas sagatavošanā, var aizpildīt iepirkuma dokumentācijas atbilstības pašpārbaudes lapu un iepirkuma norises atbilstības pašpārbaudes lapu, kas pieejama Sadarbības iestādes tīmekļa vietnē [www.cfla.gov.lv](https://www.cfla.gov.lv), par katru iepirkumu, kura līgumcena sasniedz robežu, no kuras iepirkums ir jāveic saskaņā ar Publisko iepirkumu likumu. Aizpildītās iepirkuma dokumentācijas atbilstības pašpārbaudes lapas un iepirkuma norises atbilstības pašpārbaudes lapas Sadarbības partnerim nav jāiesniedz Projekta īstenotājam.”

1. Izteikt Līguma 12.8. apakšpunktu šādā redakcijā:

“12.8. Līgums parakstīts elektroniski ar drošu elektronisku parakstu, kas satur laika zīmogu. Līguma datums ir pēdējā parakstītāja pievienotā laika zīmoga datums un laiks. Pusēm Līguma oriģināls pieejams elektroniska dokumenta veidā. Līguma pielikumi ir neatņemama Līguma sastāvdaļa.”

1. Līguma pielikumu numurēt ar kārtas numuru 1 un tā pirmo teikumu izteikt šādā redakcijā:

”Pieejamais finansējums saskaņā ar vadlīnijās noteiktajiem aprēķina kritērijiem Līguma 1.2. apakšpunktā noteikto darbību īstenošanai:”

1. Līgumu papildināt ar 2. pielikumu (pielikumā).
2. Vienošanās stājas spēkā ar tās abpusējas parakstīšanas brīdi.
3. **Pušu rekvizīti**

|  |  |
| --- | --- |
| Projekta īstenotājs  **Valsts izglītības attīstības aģentūra** | Sadarbības partneris  **Madonas novada pašvaldība** |
| Reģ. Nr. 90001800413 | Reģ. Nr. 90000054572 |
| Juridiskā adrese Vaļņu ielā 1,  Rīga, LV-1050 | Juridiskā adrese: Saieta laukums 1, Madona, Madonas novads, LV-4801 |
| Maksātāja iestāde: Valsts kase | Maksātāja iestāde: Valsts kase |
| Kods: TRELLV22 | Kods: TRELLV22 |
| Konta Nr.: LV08TREL215020315200B | Konta Nr.: LV95TREL980233209100B |
| e-rekini@90001800413 | e-adrese: EREKINI\_MNP@90000054572 |
| ESF Plus projekts nr. 4.2.2.3/1/24/I/001  “Pedagogu profesionālā atbalsta sistēmas izveide”  Faktiskā adrese: Doma laukums 8a, Rīga,  LV – 1050 | e-pasts: pasts@madona.lv |
|  |  |
| L.Trūpa\* | A.Lungevičs\* |

2.pielikums

**Mācību līdzekļu iegādei plānotā**

**finansējuma aprēķina un piešķiršanas kārtība**

1. Līguma 1.2.4. apakšpunktā minētās darbības ietvaros Sadarbības partneris, nodrošina mācību literatūras iegādi pirmsskolas izglītības iestādēm, vispārējās izglītības iestādēm, speciālās izglītības iestādēm un profesionālās izglītības iestādēm, lai īstenotu pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai, speciālās izglītības programmas, vispārējās pamatizglītības un vispārējās vidējās izglītības programmas (izņemot tālmācību) atbilstoši normatīvajiem aktiem par pirmsskolas izglītības vadlīnijām un valsts pamatizglītības un vispārējās vidējās izglītības standartiem, ievērojot šādus nosacījumus:
   1. Sadarbības partneris iegādājas mācību literatūru, kas ietver drukātas mācību grāmatas un darba burtnīcas, kuras izdotas, sākot ar 2020. gadu;
   2. iegādātā mācību literatūra ir iekļauta aktualizētajā mācību literatūras katalogā, kas apstiprināts atbilstoši Ministru kabineta 2013. gada 17. septembra noteikumos Nr. 894 “Kārtība, kādā izvērtē un apstiprina mācību literatūras atbilstību valsts pamatizglītības standartam un valsts vispārējās vidējās izglītības standartam” noteiktajai kārtībai, ja mācību literatūra paredzēta vispārējās izglītības un speciālās izglītības programmu īstenošanai;
   3. iegādātās mācību literatūra ir iekļauta Projekta īstenotāja apstiprinātajā mācību literatūras sarakstā atbilstoši Ministru kabineta 2018. gada 21. novembra noteikumiem Nr. 716 “Noteikumi par valsts pirmsskolas izglītības vadlīnijām un pirmsskolas izglītības programmu paraugiem”, ja mācību literatūra paredzēta pirmsskolas izglītības programmu īstenošanai;
   4. Projekta īstenotāja apstiprinātais mācību literatūras katalogs un mācību literatūras saraksts pieejams Projekta īstenotāja tīmekļa vietnē: [VISC katalogs - Basic Search](https://kopkatalogs.lv/F/?&func=find-b-0&local_base=isc01)
2. Pielikuma 1. punktā noteiktās darbības īstenošanai Projekta īstenotājs Sadarbības partnerim piešķir finansējumu **63 319,58 EUR** (sešdesmit trīs tūkstoši trīs simti deviņpadsmit *euro*, 58 centi) apmērā.
3. Pielikuma 2. punktā noteiktais finansējums aprēķināts, ņemot vērā izglītojamo skaitu Sadarbības partnera dibinātajās izglītības iestādēs, kuras īsteno pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai, speciālās izglītības programmas, vispārējās pamatizglītības un vispārējās vidējās izglītības programmas (izņemot tālmācību) atbilstoši Valsts izglītības informācijas sistēmā (turpmāk – sistēma) ievadītajai informāciju par izglītojamo skaitu (pa klasēm (grupām)) un attiecīgajām izglītības programmām uz iepriekšējā gada 1. septembri.
4. Projekta īstenotājs Pielikuma 2. punktā noteiktajā finansējuma apmēra aprēķinā iekļauj šādas Sadarbības partnera dibinātas izglītības iestādes:

|  |  |
| --- | --- |
| **Nr.p.k.** | **Izglītības iestādes nosaukums** |
| 1. | Andreja Eglīša Ļaudonas pamatskola |
| 2. | Barkavas pamatskola |
| 3. | Bērzaunes pagasta pirmsskolas izglītības iestāde "Vārpiņa" |
| 4. | Bērzaunes pamatskola |
| 5. | Cesvaines pirmsskolas izglītības iestāde "Brīnumzeme" |
| 6. | Cesvaines vidusskola |
| 7. | Degumnieku pamatskola |
| 8. | Dzelzavas pagasta pirmsskolas izglītības iestāde "Rūķis"\* |
| 9. | Dzelzavas Pakalnu pamatskola |
| 10. | Dzelzavas pamatskola |
| 11. | Ērgļu pirmsskolas izglītības iestāde "Pienenīte" |
| 12. | Ērgļu vidusskola |
| 13. | Kalsnavas pamatskola |
| 14. | Kusas pamatskola |
| 15. | Liezēres pamatskola |
| 16. | Lubānas pirmsskolas izglītības iestāde "Rūķīši" |
| 17. | Lubānas vidusskola |
| 18. | Ļaudonas pagasta pirmsskolas izglītības iestāde "Brīnumdārzs" |
| 19. | Madonas pilsētas pirmsskolas izglītības iestāde "Kastanītis" |
| 20. | Madonas pilsētas pirmsskolas izglītības iestāde "Priedīte" |
| 21. | Madonas pilsētas pirmsskolas izglītības iestāde "Saulīte" |
| 22. | Madonas pilsētas vidusskola |
| 23. | Madonas Valsts ģimnāzija |
| 24. | Praulienas pagasta pirmsskolas izglītības iestāde "Pasaciņa" |
| 25. | Praulienas pamatskola |
| 26. | Varakļānu pirmsskolas izglītības iestāde "Sprīdītis" |
| 27. | Varakļānu vidusskola |

\* *Minētā izglītības iestāde ar 2025. gada 1. janvāri pievienota Dzelzavas pamatskolai*

1. Sadarbības partneris, nodrošinot mācību literatūras iegādi, ņem vērā izglītības iestāžu nodrošinājumu un aktuālās vajadzības izglītības programmu īstenošanā.
2. Sadarbības partneris, lai saņemtu Pielikuma 2. punktā minēto finansējumu, 10 (desmit) darba dienu laikā no vienošanās noslēgšanas brīža iesniedz Projekta īstenotājam finansēšanas plānu atbilstoši 2.1. pielikumā norādītajai formai.
3. Pielikuma 2. punktā noteiktais finansējums tiek piešķirts, 10 (desmit) darba dienu laikā pārskaitot to uz Sadarbības partnera norādīto bankas kontu pēc Pielikuma 6. punktā noteiktā finansēšanas plāna saņemšanas.
4. Pielikuma 1. punktā noteiktā darbība tiek īstenota līdz 2026. gada 31. augustam.
5. Sadarbības partneris pēc faktisko izdevumu apstiprināšanas neapgūto finansējumu pārskaita uz Projekta īstenotāja norādīto bankas kontu.
6. Sadarbības partneris Līguma 4.11. apakšpunktā noteiktajai finanšu atskaitei pievieno darījumu apliecinošus dokumentus (t.sk. līgumus, rēķinus, u.c.) par mācību literatūras iegādi.
7. Sadarbības partneris iesniedz Projekta īstenotājam dokumentus, kuri apliecina iegādātās mācību literatūras nodošanu Sadarbības partnera dibinātajām izglītības iestādēm, norādot tajos sekojošu informāciju:
   1. izglītības iestādes nosaukums, kurai nodota mācību literatūra;
   2. nodotās mācību literatūras saraksts, iekļaujot šādu informāciju: izdevuma nosaukums, izdošanas gads, izdevuma autori, izdevumu skaits, kas nodots izglītības iestādei.